text: 109. ΑΠΟΦΑΣΗ ΥΠΟΥΡΓΩΝ ΓΕΩΡΓΙΑΣ ΚΑΙ ΣΥΓΚΟΙΝΩΝΙΩΝ Αριθ. 111012/275 της 29 Ιαν./13 Φεβρ.  1981 (ΦΕΚ Β΄ 97) Περί διαδικασίας εξετάσεως αγραμμάτων υποψηφίων οδηγών γεωργικών μηχανημάτων. Έχοντας υπόψη: 1.Τις διατάξεις των άρθρ. 97, παρ. 2 και 111 του Κώδικα Οδικής Κυκλοφορίας, που κυρώθηκε με το Νόμ. 614/1977 (ΦΕΚ 167/1977 τ.Α΄), σχετικά με τις άδειες οδηγήσεως των αγροτικών μηχανημάτων και τη δημοσίευση στην Εφημερίδα της Κυβερνήσεως των αναλόγων αποφάσεων. 2.Την 168405/1525/2.11.77 κοινή απόφαση των Υπουργών Γεωργίας και Συγκοινωνιών «περί διαδικασίας εκδόσεως αδειών οδηγήσεως γεωργικών μηχανημάτων» (ΦΕΚ 1139 Τ.Β΄) με την οποία καθιερώνονται γραπτές εξετάσεις των υποψηφίων οδηγών γεωργικών μηχανημάτων. 3.Τη 230211/8.9.80 (ΦΕΚ 987/ΤΒ/1.10.80) κοινή απόφαση των Υπουργών Γεωργίας και Συγκοινωνιών «περί αναθέσεως εξουσίας να υπογράφουν» με εντολή Υπουργών «σε Γενικούς Διευθυντές των Υπουργείων Γεωργίας και Συγκοινωνιών». 4.Την 171755/4473/402/19.12.78 κοινή απόφαση των Υπουργών Γεωργίας και Συγκοινωνιών «περί διαδικασίας εξετάσεως αγραμμάτων υποψηφίων οδηγών γεωργικών μηχανημάτων». 5.Το γεγονός ότι στις Περιφερειακές Υπηρεσίες του Υπουργείου Γεωργίας εξακολουθούν να υποβάλλονται αιτήσεις απόκτηση αδείας οδηγήσεως γεωργικών μηχανημάτων αγροτών, που δεν γνωρίζουν ανάγνωση και γραφή, πλην όμως πολλοί απ αυτούς, γνωρίζουν καλώς τους κανόνες οδικής κυκλοφορίας, αποφασίζουμε: Παρατείνουμε την ισχύ της υπ’ αριθ. 171755/4473/402/19.12.80 Κοινής αποφάσεως των Υπουργών Γεωργίας και Συγκοινωνιών «περί διαδικασίας εξετάσεως αγραμμάτων υποψηφίων οδηγών γεωργικών μηχανημάτων» επί μία τριετία ήτοι μέχρι 31.12.1983. Σελ. 220,840(β) Τεύχος Η83-Σελ. 64 